Trelis/gawiki huggingface dataset:
Foghlaim Chomhtháite Ábhar agus Teangacha. Is cur chuige é foghlaim chomhtháite ábhar agus teangaa (FCÁT) (Béarla: "Content and language integrated learning (CLIL)") chun ábhar a fhoghlaim trí theanga bhreise (eachtrach nó dara teanga), mar sin ag teagasc an ábhair agus na teanga araon.
Bunús FCÁT.
Chum David Marsh an téarma CLIL sa bhliain 1994 mar mhodheolaíocht cosúil le tumoideachas teangacha agus teagasc ábharbhunaithe . Ba é an smaoineamh a bhí aige ná "scáth-théarma" a chruthú a chuimsíonn cineálacha éagsúla úsáide teanga mar mheán teagaisc. Cuireadh an mhodheolaíocht i bhfeidhm i gcomhthéacs gnó i go leor tíortha agus glacadh leis go forleathan mar chur chuige éifeachtach. San Iodáil mar shampla, tá sé á úsáid mar mhodh luathaithe chun coincheapa bainistíochta i mBéarla a mhúineadh do lucht gnó. I measc lucht freastail agus cleachtóirí FCÁT tá an Dr Maurizio Morselli, gairmí Acmhainní Daonna agus Cóiste Feidhmiúcháin, a chreideann “go gcruthaíonn an cur chuige tumtha hibrideach seo torthaí i bhfad níos géire agus mealann sé lucht féachana fásta féinspreagtha a bhfuil buneolas agus tuiscint acu ar an sprioctheanga ". 
FCÁT agus tumoideachas.
Tá CLIL bunaithe go bunúsach ar phrionsabail mhodheolaíochta a bhunaigh taighde ar thumoideachas teangacha . D'aithin an Coimisiún Eorpach go bhfuil an cur chuige seo an-tábhachtach mar: "Is féidir leis deiseanna éifeachtacha a sholáthar do dhaltaí a gcuid scileanna teanga nua a úsáid anois díreach, seachas iad a fhoghlaim anois le húsáid níos déanaí. Osclaíonn sé doirse ar theangacha do raon níos leithne foghlaimeoirí, ag cothú féinmhuiníne i bhfoghlaimeoirí óga agus iad siúd nár éirigh go maith leo le teagasc foirmiúil teanga san oideachas ginearálta. Soláthraíonn sé teagmháil leis an teanga gan am breise a bheith ag teastáil sa churaclam a bheith ag teastáil, rud a d'fhéadfadh a bheith ina ábhar spéise ar leith i suíomhanna gairme. " Baineann an cur chuige seo le hábhair mar stair, tíreolaíocht, scileanna bainistíochta / coincheapa srl. a fhoghlaim trí theanga bhreise. D'fhéadfadh sé a bheith an-rathúil i bhfoghlaim teangacha agus in ábhair eile a fheabhsú, agus cabhrú le páistí dearcadh dearfach a fhorbairt dóibh féin mar fhoghlaimeoirí teanga. 
Dá bhrí sin, chinn Coimisiún na hEorpach oiliúint múinteoirí a chur chun cinn chun "… inniúlachtaí teanga a fheabhsú go ginearálta, chun teagasc na n-ábhar neamhtheangeolaíochta i dteangacha iasachta a chur chun cinn".
Droichead Rose Fitzgerald Kennedy. Is droichead thar An Bhearú é Droichead Rose Fitzgerald Kennedy, an droichead is faide in Éirinn.
Ainm.
Tógann sé a ainm ó Rose Fitzgerald Kennedy, máthair Uachtarán na Stát Aontaithe John F. Kennedy le clann ó Bhaile Uí Dhonnagáin.
Osclaíodh an droichead, ag iompar an N25 in Eanáir 2020.
Andóra i gComórtas Amhránaíochta na hEoraifíse. Ghlac Andóra páirt i gComórtas Amhránaíochta na hEoraifíse don chéad uair sa bhliain 2004.
Paindéim COVID-19. Is paindéim leanúnach de ghalar coróinvíreas 2019 (COVID-19) é Paindéim COVID-19 (nó Cóivid-19). Sainaithníodh den chéad uair í i mí na Nollag 2019 in Wuhan, príomhchathair chúige Hubei na Síne. 
D’fhógair an Eagraíocht Dhomhanda Sláinte (EDS) ráig éigeandála idirnáisiúnta sláinte poiblí ar an imní idirnáisiúnta an 30 Eanáir 2020 agus d’aithin sí í mar phaindéim an 11 Márta 2020. 
Ón 9 Bealtaine 2021 amach, tuairiscíodh níos mó ná 157 milliún cás ar fud 220 tír agus críoch, agus fuair níos mó ná 3 milliún duine bás dá bharr. Tá níos mó ná 93 milliún duine tar éis biseach a fháil. Is iad Oileáin Cook an tír is déanaí inar thuairiscíodh cás den phaindéim, ar 4 Meitheamh 2021.
Iarmhairtí.
Mar thoradh ar an bpaindéim, bhí cur isteach mór socheacnamaíoch domhanda, imeachtaí spóirt, reiligiúnacha, polaitiúla agus cultúrtha a chur siar nó a chealú. Dúnadh scoileanna agus ollscoileanna ar bhonn náisiúnta nó áitiúil i 197 tír, ag dul i bhfeidhm ar thart ar 99.9 faoin gcéad de dhaonra mac léinn an domhain. 
Bhí mífhaisnéis faoin víreas scaipthe ar líne, agus tharla eachtraí de sheineafóibe agus idirdhealú i gcoinne mhuintir na Síne agus i gcoinne iad siúd a fheictear a bheith Síneach nó gur as ceantair a bhfuil rátaí arda ionfhabhtaithe iad.
Owney Madden. Ba drongadóir Sasanach de phór na hÉireann é Owen Vincent Madden, a rugadh ar an 18 Nollaig, 1891 i Leeds, Sasana agus a fuair bás ar an 24 Aibreán, 1965.
Coraintín. Is seal leithlise ina gcuirtear daoine nó ainmhithe a tháinig as áiteanna le galair tógálacha é coraintín.
Andre Berto. Dornálaí Meiriceánach, a bhí ina churadh marcmheáchain, is ea Andre Michael Berto, a rugadh ar Meán Fómhair, 1983 i Winter Haven, Florida.
Victor Ortiz. Dornálaí Meiriceánach, a bhí ina churadh marcmheáchain, is ea Victor Ortiz, a rugadh ar 31 Eanáir, 1987 i nGarden City, Kansas.
Crannfháistineacht. Is é an rud atá i gceist le crannfháistineacht, nó cranndolbh, ná fáistine nó draíocht a dhéanamh le crannchur nó teilgean crann.
Dearnadóireacht. Is é an rud atá i gceist le dearnadóireacht ná cinniúint a insint nó fáistine a dhéanamh le stríoca na dearnan (bas na láimhe).
Bíodh is gur cladhairí formhór na ndaoine a dhéanann dearnadóireacht, táthar ann i measc lucht na Críostaíochta a chreideann gur fíor fáistineacht den saghas seo, agus gur ón diabhal a thagann an chumhacht chuige.
Mortal Engines Quartet. Is sraith leabhar do pháistí leis an údar Sasanach Philip Reeve é an Mortal Engines Quartet (Hungry City Chronicles; Predator Cities, Predator Cities Quartet).
Liosta Leabhar.
Tá ceithre leabhar sa tsraith:
Scannáin.
Scannánaigh an comhlacht úd Universal Pictures/MRC na leabhair ar fad faoi "Mortal Engines", dhá cheann faoin leabhar deireanach.
Mortal Engines. Is é Mortal Engines den Mortal Engines Quartet, sraith leabhar faoi eachtraí draíodóra óig. Philip Reeve a scríobh.
Caoilinn Hughes. File agus scríbhneoir Éireannach is ea Caoilinn Hughes (rugadh 29 Iúil 1985). Bronnadh go leor gradam ar a dánta, gearrscéalta agus úrscéal amháin.
Saol.
Rugadh i mBaile an Chláir, Contae na Gaillimhe í. D'fhreastail sí ar an gColáiste Doiminiceach, An Bóthar Ard, i nGaillimh. Fuair sí amach céimeanna ón Ollscoil na Banríona, Béal Feirste, BA i Litríocht na mBéarla agus MA i nDrámaíocht agus Cultúr Éireannach an 19ú hAois. Bhí sí ina cónaí sa Nua-Shéalainn ó 2007-2014, ag obair leis an gcomhlacht Google, ag rith comhairleacht bheag, agus ag staidéar PhD i Litríocht na mBéarla ón Ollscoil Victoria, Wellington. I 2014, ghlac sí post trí bliana mar Léachtóir/Scríbhneoir ar Cuairt san Ollscoil Maastricht, An Ísiltír. Anois is scríbhneoir lánaimseartha í. 
I 2014, d'fhoilsigh Hughes cnuasach dánta, "Gathering Evidence" (Carcanet Press). Bhuaigh é an Duais Irish Times Shine/Strong i 2015. Bhuaigh an bailiúchán agus na dánta roinnt dhuaiseanna eile, an Duais Patrick Kavanagh (2012) agus Duais Scríbhneoireacht Nua Cúirt (2013) ina measc. 
Foilsithe an chéad úrscéal Hughes, "Orchid &amp; the Wasp" (Oneworld/Hogarth), i 2018. Glacadh go maith leis an úrscéal. Bhuaigh é an Duais Collyer Bristow i 2018 agus ainmnithe é do roinnt dhuaiseanna eile: Duais an Leabhar Mór Hearst, Duais Litríocht Idirnáisiúnta DUBLIN, Duais Litríocht Buitléir, agus Duais Chlub na nÚdar - An Chéad Úrscéal is Fearr. I 2018, bhuaigh Hughes an Duais Gearrscéal an Leamhan leis an scéal "Psychobabble" agus i 2019, bronnadh Duais O. Henry uirthi leis an ngearrscéal "Prime""."
Is comhalta í na Fhondúireacht James Merrill, Fondúireacht Bogliasco, Centre Culturel Irlandais, Ceardlann an Samhradh Tin House, agus Art Omi. Ghlac sí Duais Litríocht Sparánacht ó An Chomhairle Ealaíon, agus Duais "Ireland Funds Monaco".
Léirítear scríbhneoireacht Hughes i bhfoilseacháin éagsúla, "Léirmheas" "Filíocht Éireann, Díolaim 1, Filíocht Anois, Coicís," "Tin House", "POETRY", "Granta", "Filíocht Bhriotanach is Fearr", BBC Raidió 3, "Southword, An Gob Buí, Leabhair Nua-Shéalainn", agus in áit eile. 
D'fhoilsigh Hughes a dara húrscéal, "The Wild Laughter" (Oneworld Publications) i mBealtaine 2020. Bhuaigh an t-úrscéal Gradam "Encore" ó Chumann Ríocht na Liteartha i 2020, le duais £10,000. Ainmnithe an leabhar do roinnt dhuaiseanna eile: Duais Dylan Thomas, Duais An Post - Leabhar Éireannach na Bliana, agus Gradam Liteartha Deilginis. I 2021, ceapadh ina Comhalta Scríbhneoireacht í de Choláiste na Tríonóide, Baile Átha Cliath.
Go Let It Out. Is amhrán leis an mbanna rac-cheoil Sasanach Oasis é Go Let It Out. Scríobh príomhghiotáraí agus príomhchumadóir ceoil an bhanna, Noel Gallagher, an t-amhrán. Eisíodh é ar 7 Feabhra 2000 mar an chéad singil óna gceathrú halbam stiúideo, Standing On The Shoulder Of Giants, agus a gcéad singil tar éis imeacht Paul "Bonehead" Arthurs agus Paul "Guigsy" McGuigan ón mbanna. Shroich an t-amhrán uimhir a haon ar chairteacha na Ríochta Aontaithe, agus deimhníodh é ina cheirnín óir níos déanaí. Bhain sé barr na gcairteacha amach i gCeanada, in Éirinn, san Iodáil, agus sa Spáinn freisin.
Liosta Amhrán.
CD 
7" 
12" 
Caiséad 
CD Seapánach
Neoigineach. Tréimhse gheolaíoch is ea an Neoigineach (go neamhfhoirmiúil an Tresach Uachtair nó an Treasach déanach) a hair thar 20.45 milliún bliain ó dheireadh na Tréimhse Pailéigéine 23.03 milliún bliain ó shin (MBOS) go dtí tús na Tréimhse Ceathartha 2.58 MBOS. Roinntear an Neoigineach ina dhá sealad, an Méicéineach níos luaithe agus an Pléicéineach níos déanaí. Dearbhaíonn roinnt geolaithe nach bhfuil an Neoigineach leagtha amach go soiléir ón tréimhse gheolaíoch nua-aimseartha, an Ceathartha. Chum an pailé-ointeolaí Ostarach Moritz Hörnes (1815–1868) an téarma "Neoigineach" sa bhliain 1853.
When We All Fall Asleep, Where Do We Go?. Is é When We All Fall Asleep, Where Do We Go? an chéad albam stiúideo ón cheoltóir Meiriceánach Billie Eilish. Eisíodh ar 29 Márta 2019 é.
Senchineoil. Seanchineál (Sean-Ghaeilge Senchineoil) b'ainm do luath lonnaitheoirí, b'fhéidir réamh-Ghaelacha, suite i lár agus oirthear Chontae na Gaillimhe agus deisceart Chontae Ros Comáin, Éire.
Achoimre.
Ba é Senchineoil (Seanchineál) an t-ainm a thugadh muintir Uí Mhaine ar "aitheachtuatha" – daorchineálacha – a chur siad faoi chois i mbun a ríocht a bhunú, am éigin roimh an 5ú haois AD. Deirtear gurbh iad:
Ní fios cén t-ainm a ghlaodh an Seanchineál orthu féin, nó fiú dá mba as Gaeilis iad. Cian d'Fhearaibh Bolg ba ea a dtaoiseach aitheanta deireanach.
Predator's Gold. Is é Predator's Gold den Mortal Engines Quartet, sraith leabhar faoi eachtraí draíodóra óig. Philip Reeve a scríobh.
Infernal Devices (Philip Reeve). Is é Infernal Devices den Mortal Engines Quartet, sraith leabhar faoi eachtraí draíodóra óig. Philip Reeve a scríobh.
Paul &quot;Bonehead&quot; Arthurs. Is ceoltóir Sasanach é Paul Benjamin Arthurs (rugadh 23 Meitheamh 1965 i mBurnage, Manchain), agus duine de bhunaitheoirí an racghrúpa Oasis, agus giotáraí rithime an bhanna chéanna idir 1991 agus 1999. Tugtar an leasainm “Bonehead” air go minic.
Arabella Denny. Daonchara Éireannach ba ea an Bhantiarna Arabella Fitzmaurice Denny (1707–1792). Bhunaigh sí an Tearmann Mhaigdiléana do Chailíní Protastúnach i Sráid Leeson, Baile Átha Cliath i 1765.
Rugadh Arabella Fitzmaurice i gContae Chiarraí, an dara hiníon de Thomas FitzMaurice, 1ú Iarla Chiarraí, agus Anne Petty (iníon an Ridire William Petty). Rith sí íoclann bhunúsach do na tionóntaí ar eastáit a athair agus í déagóir. Pósadh í Coirnéal Arthur Denny, Teachta Parlaiminte Ciarraí, ar an 26 Lúnasa 1727. Chailleadh é ag 35 bliana d'aois. Aintín ba ea í de William Petty, 2ú Iarla Shelburne agus Príomh-Aire na RA.
Chónaigh an Bhantiarna Arabella i "Peafield Cliff House" (Inniu: Lios an Uisce/"Lisnaskea House"), An Charraig Dhubh i gContae Átha Cliath. Thug John Wesley, bunaitheoir agus ceannaire an Eaglais Mheitidisteach, cuairt di anseo i 1783.
Daoncháirdeas.
Thacaigh an Bhantiarna Denny leis an Ospidéal Páistí Tréigthe i mBÁC. Bunaíodh é chun aire a thabhairt do pháistí tréigthe mar gheall ar bhochtaineacht/mídhlisteanacht. I 1760 bhronn sí cloig do Theach na mBocht i mBÁC. Chroch suas é i seomra codlata na páistí tréigthe agus úsáidtear é chun beathú na linbh a rialú.
Bhí sí ina ceannródaí an tOspidéal Páistí Tréigthe a leasú agus i 1764, ghabh Teach Theachtaí na hÉireann buíochas léi mar gheall ar a carthanas. D'oibrigh sí leis an gCumann BÁC, ag iarraidh lásadóireacht á thabhairt isteach sna príosúin oibre, go háirithe i measc na bpáistí. Chun aitheantas a thabhairt di maidir leis an obair le daoine bochta, bronnadh Saoirse na Cathrach BÁC uirthi i 1765. Thoghadh í mar bhaill oinigh Cumann BÁC i 1766.
Tearmann Mhaigdiléana i Sráid Leeson.
Nuair a bhí Denny ag obair leis an Ospidéal Páistí Tréigthe, bhuail sí le go leor cailíní óga éadóchasacha, scartha óna bpáistí agus óna gclann. I Mí Meithimh 1767, bhunaigh sí an Tearmann Mhaigdiléana do Chailíní Protastúnacha i Sráid Leeson, teach do striapacha agus mná ag iompar clainne taobh amuigh den phósadh. Thug an tearmann lóistín, éadaí, bia agus ordaithe reiligiúnach dóibh. Ba ea an tearmann an chéad institiúid charthanach mar seo in Éirinn agus shampla ba ea é d'institiúidí eile ar fud na tíre.
I 1773, bhunaigh í an Séipéal Mhaigdiléana. D'fhreastail go leor daoine as uasaicme an phobail mBÁC ar an séipéal easpagóideach seo. Séiplíneach an Tearmann Mhaigdiléana ba ea an tUrramach Dr. Joseph Henderson Singer FTCD (rúnaí Cumann Mhisinéireachta an Eaglais, agus Easpag an Mhí), an t-Urramach Cúnta J. Lowe agus an tArd-Easpag BÁC. Patrún an séipéal ab ea an Bandiúc de Gloucester. "Governance of the Magadalene Asylum", níos déanaí "Leeson Street Trust", ainmnithe ina onóir "Lady Arabella Denny Trust" nó "Denny House", atá fós cláraithe mar charthanacht inniu. Chuir an Cumann Uchtaithe Protastúnach, níos déanaí PACT, ainm "Arabella House" ar a hoifig.
Bhunaigh an Bhantiarna Denny teach almsan i Trá Lí.
Scor agus bás.
D'éirigh Arabella Denny as an obair i 1790 agus fuair sí bás i mBÁC ar an 18ú Márta 1792. Bhí fóibe uirthi a bheith curtha agus í fós beo. D'ordaigh sí a chorp a chóiméad sa leaba bás ar feadh 72 uair a chloig tar éis a báis. 
=Tagairtí=
Paul &quot;Guigsy&quot; McGuigan. Is ceoltóir agus dordghiotáraí Sasanach é Paul Francis McGuigan nó "Guigsy" ("Gwigzee" nó "Guigs") a rugadh ar 9 Bealtaine 1971 in Levenshulme, Manchain. Bhí sé ina bhall den racghrúpa Sasanach Oasis ón mbliain 1991 go dtí gur fhág sé an banna sa bhliain 1999.
Scian Coise Duibhe. I mbéaloideas na nGael, is minic a bhaintear úsáid as scian le cos dubh le cumhachtaí draíochta.
I scéal amháin, agus fear ag marcaíocht ar phúca, sháigh sé scian coise duibhe ann. D'iarr an púca air ansin an scian a tharraingt, ach d'fhág sé é mar a bhí agus an mhaidin dár gcionn bhí an scian sáite i meall beag glóthaí.
Laoi (idirdhealú). Seans go dtagraíonn Laoi do:
Príosún an Tí Geata. Príosún in Westminster ba ea Príosún an Tí Geata. Tógadh in 1370 é mar theach geata Mhainistir Westminster. Ba é Ab na Mainistreach, eaglaiseach mór a raibh smacht aige ar na purláin agus an tearmann, ba thúisce a bhain feidhm as mar phríosún. Bhí sé ar na príosúin a sholáthraíodh eolas ar athphríosúnaigh don Old Bailey chun cáipéisí díotála a leagan amach.
Is iomaí duine a chaith seal sa phríosún tar éis tréas nó mídhílseacht a chur ina leith. Coinníodh an Ridire Walter Raleigh anseo an oíche sular baineadh an ceann de i gClós an tSean-Pháláis in Westminster ar an 29 Deireadh Fómhair 1618. 
Coinníodh roinnt Éireannach anseo agus baint ag an scéal le Máire Stíobhartach Ní Dhomhnaill, iníon Bhrighid Nic Gearailt agus Rudhraighe Ó Domhnaill, Iarla Thír Chonaill. Bhí sí ina cónaí i Sasana lena seanmháthair Bantiarna Chill Dara agus caidreamh aici ar Éireannaigh óga Chaitliceacha i Londain a bhí mídhílis don rialtas. I samhradh na bliana 1626, nuair a bhí Máire 19 bliana d’aois, bhris sí féin agus scata cairde isteach i bPríosún an Tí Geata agus d’fhuascail a leasdeartháir Caifir “Con” Ó Domhnaill agus a col ceathrar Aodh Ó Ruairc, beirt a cuireadh i ngéibheann toisc gur dhiúltaigh siad éirí as an éileamh a bhí acu ar thailte plandáilte i mBréifne Thiar. B’éigean di éalú chun na Mór-Roinne mar ar chaith sí saol eachtrúil.
Leagadh an príosún in 1776. Tá cuimhneachán scoláirí Westminster ar Chogadh na Crimé ar an láithreán anois, os comhair Dhoras Mór Thiar na hArdeaglaise.
Pailéigéin. Tréimhse gheolaíoch agus córas is ea an Phailéigéin nó Pailéigéineach, (nó go neamhfhoirmiúil an Treasach Íochtair nó an Treasach Luath) a chlúdaíonn an tréimhse idir 43 milliún bliain ó dheireadh na Tréimhse Cailcí 66 milliún bliain ó shin (Mbós) go dtí tús na Tréimhse Neoigineach 23.03 Mbós. Tús na Ré Caenasóí is ea í den Aeón Fanarasóch reatha. Baineadh úsáid as an téarma is túisce an tréimhse Threasach chun an tréimhse ama atá clúdaithe ag an Phailéigéin agus ina dhiaidh sin an tréimhsí Neoigineacha a shainiú; d'ainneoin nach n-aithnítear a thuilleadh mar théarma stratigraffach foirmiúil, tá 'Treasach' le fáil go forleathan i litríocht eolaíochta an domhain agus tá sé fós in úsáid go neamhfhoirmiúil. Is í an Phailéigéin an ceann is suntasaí mar gurb í an t-am ina ndearna mamaigh éagsúlú ó fhoirmeacha sách beag simplí, go grúpa mór ainmhithe éagsúla i ndiaidh an olldíothaithe Chailcigh-Phailéigéinigh a chríochnaigh an Tréimhse Chailceach roimhe seo. 
I
Thin Lizzy (albam). Céad albam stiúideo banna rac Éireannach leis an ainm céanna é Thin Lizzy, a scaoileadh ar 30ú Aibreán 1971. Tháinig an ceirnín leathfhada "New Day" amach tar éis dó ar 20ú Lúnasa 1971, léirithe agus taifeadta ag Nick Tauber i Stiúideonna Decca idir 14ú-17ú Iúil 1971. Bhí na hamhráin ar an gceirnín leathfhada san áireamh ar leaganacha an albaim a eisíodh sna blianta ina dhiaidh sin.
Cúlra.
Thaifead an banna an t-albam thar thréimhse 6 lá, ó 4ú-9ú Eanáir 1971 i Stiúideo Decca, Londain, Sasana. Léirigh Scott English an t-albam. Is albam rac-ghormacha agus rac-cheol tíre é. Scaoileadh an t-albam faoin lipéad "Decca" in (Éirinn agus i Sasana, agus faoi "London Records" i Stáit Aontaithe Mheiriceá agus i gCeanada)
Léirmheasanna.
Thug Eduardo Rivadavia (Allmusic) cur síos ar an albam mar "aisteach go leor, séimh" agus scriobh sé go raibh fuaimeanna cúpla amhrán "trína chéile agus neamh-chríochnaithe". Ach, thug sé cur síos ar "Look what the Wind Blew In" mar "leid faoi cad a bhí le teacht". Dúirt sé gur "céad liric mhór" [Phil] Lynott an rian bónais "Dublin" ón gceirnín leathfhada "New Day" freisin. Thuig an léiritheoir Ceanadach Martin Popoff nádúr triaileach an albaim, "ag tarraingt don chuid is mó ó análacha gormacha neamh-mhiotail" agus cheap sé go raibh na píosaí "scríofa an-mhaith, an-Ghaelach [agus] ón gcroí."
Tionchar.
Sheinn Cass McCombs ""Honesty is no Excuse" ar a albam "Big Wheel and Others" ó 2013.
Liosta Rian.
Gach amhrán scríofa ag Phil Lynott, ach amháin le nóta breise.
Leagan athmhástrithe agus leathnaithe (11ú Samhain 2011).
C
Cumann Lúthchleas Gael Bhaile an Mhuilinn. Is club Cumann Lúthchleas Gael é Baile an Mhuilinn atá lonnaithe i gceantar Bhaile an Mhuilinn i gContae na Gaillimhe, Éire, a bunaíodh i 1953. Tá an Club ar cheann de na taobhanna is faide bunaithe i nGaillimh. Is club peile Gaelach iad Baile an Mhuilinn.
Dhá bhuaiteoir dhá uair i gCraobhchomórtas Peile Sinsearach na Gaillimhe, rinne Baile an Mhuilinn a gcéad láithriú i gcluiche ceannais contae i 20 bliain nuair a thug siad aghaidh ar Killererin i Staid an Phiarsaigh i 2007, ach buaileadh iad le scórlíne 1-09 go 0-10.
Is é ceann de na himreoirí is cáiliúla i mBaile an Mhuilinn, Noel Tierney, iar-Pheileadóir na Bliana Texaco, ceann de na himreoirí is fearr i stair peile na Gaeilge agus ball lárnach d'fhoireann stairiúil na Gaillimhe “3 In A Row”.
Pop-Up Gaeltacht. Is éard atá i gceist le Pop-Up Gaeltacht nó tob-Ghaeltacht ná ócáid a thugann deis do Ghaeilgeoirí an teanga a labhairt ar bhealach neamhfhoirmeálta, i dteach tábhairne de ghnáth. Tá sé áitithe go bhfuil feidhm le "spásanna nua d’úsáid shóisialta na teanga i bpróiseas dlisteanaithe an nuachainteora atá ag lorg pobal cleachtais agus deiseanna úsáide". Spás "sábháilte" í an tob-Ghaeltacht agus í ag freastal ar dhaoine a bhfuil cumas teoranta acu agus ar chainteoirí a bhfuil saineolas acu ar an teanga. Tá ócáidí dá leithéid ag dul ó neart go neart i mBaile Átha Cliath. Tá siad curtha ar bun thar lear chomh maith, in Perth na hAstráile, Dubai, Vancouver, Nua-Eabhrac agus La Paz sa Bholaiv.
Cúlra.
Tá sé ráite gurb é aidhm na tob-Ghaeltachta fáil réidh leis na sean-nathanna faoi Ghaeilgeoirí agus deoch a chaitheamh siar san am céanna. 
Osgur Ó Ciardha agus Peadar Ó Caomhánaigh a chuir an chéad tob-Ghaeltacht ar bun sa bhliain 2017. Shíl siad, murar athraíodh dearcadh na gcainteoirí Gaeilge, go gcaillfí an teanga í féin. Bhí a fhios acu go raibh a lán daoine ann nach mbíodh ar a suaimhneas agus iad ag labhairt Gaeilge toisc smál na scoile a bheith ar an teanga acu. Bhí sé de bhuntáiste ag na hócáidí ó thaobh lucht gnó de go raibh brabach le baint astu agus an oiread sin daoine ann.
Bhí an gcéad tob-Gaeltacht sa Bar Rua sa bhliain 2017. Dúirt Peadar Ó Caomhánaigh nach raibh an rialtas ag an am ag déanamh go leor ar son na teanga agus go raibh seisean ag iarraidh úsáid an teanga a normalú. 
Thar lear.
Sa bhliain 2019 cuireadh tob-Ghaeltacht ar bun sna i gcathair Nua-Eabhrac. Bhí tob-Ghaeltachtaí eile in La Jolla agus in Los Angeles agus in Washington. Bhí ócáidí eile san Astráil, Aontas na nÉimíríochtaí Arabacha, Ceanada agus an Bholaiv. Ó chuir Peadar Ó Caomhánaigh agus Osgur Ó Ciardha tús leis na tob-Ghaeltachtaí tá níos mó ná 150 ceann acu ann ar fud an domhain.
Röykkä. Is sráidbhaile é Röykkä i mbardas Nurmijärvi de an Nualainn de an Fhionlainn. Tá sé suite sa chuid thiar thuaidh den bhardas, gar do theorainn Vihti. Tá daonra 1,591 ag Röykkä.
I dtuaisceart Röykkä, tá sanatóir Art Nouveau, ar a dtugtar Nummela Sanatorium ó 1903, a dúnadh i 1932 agus a cuireadh ospidéal meabhrach ina áit. I 1989, dúnadh an t-ospidéal freisin agus tá sé faoi mhíchumas iomlán ó shin i leith. Deir ráflaí áitiúla gur breathnaíodh feiniméin pharanormacha in ospidéal tréigthe.
Mairéad Farrell (Polaiteoir). Polaiteoir Éireannach agus Teachta Dála sa dáilcheantar Gaillimh Thiar í Mairéad Farrell (rugadh c. 1989/1990). Is ball í de Shinn Féin agus toghadh í do Dháil Éireann (an 33ú Dáil) san Olltoghchán 2020 le 14.0% na vótaí chéad rogha. Toghadh í ar an ochtú comhair le 10,340 vótaí. Is ise an chéad TD Shinn Féin a thoghadh i nGaillimh Thiar ón bhliain 1922.
Is as Mervue, Cathair na Gaillimhe í Farrell. Fuair sí amach céim Baitsiléir Ealaíon in Eacnamaíocht agus Stair ón Ollscoil na hÉireann, Gaillimh agus céim Mháistir d'Eolaíocht in Airgeadas ón Ollscoil na Banríona, Béal Feirste. I nGaillimh, toghadh i mar Chomhairleoir Cathrach i 2014 sa cheantar Cathrach Thoir agus chaill sí an suíochán sna toghcháin áitiúil i mí na Bealtaine, 2019. Gníomhaí in éadan na cogaíochta is ea a athair Niall. Tá an t-ainm céanna uirthi a bhí ar a aintín Mairéad Farrell, ceann amháin den Triúr Giobráltar. 
Sheas sí ar an gCoiste Náisiúnta Óige (Ógra Shinn Féin) ar feadh 5 bliain. 
Naisc sheachtracha.
Suíomh Oifigiúil Shinn Féin - Mairéad Farrell 
Mairéad Farrell ar Twitter
Mairéad Farrell ar Facebook
Caireann. Iníon seanscéalach rí na nAngla-Shacsanach, Sachall Balbh, ba ea Caireann Chasdubh. Bean chéile Ard-Rí na hÉireann, Eochaid Mugmedón, agus máthair Níall Naoighiallach ba ea í.
Bhí éad ar chéad bhean chéile Eochach, Moingfhionn, agus Caireann torrach. Chuir sí iachall ar Chaireann sclábhaíocht a dhéanamh, ag súil go gcaille sí an leanbh, ach rugadh é in aice tobair agus uisce á tharraingt aici. De bharr eagla roimh Mhoingfionn, d'fhág sí an leanbh gan chaint ar na héin, ach rinneadh tarrtháil air agus tugadh é ag file darbh ainm Torna. Agus an páiste Niall fásta, d'fhill sé ar Theamhraigh, scaoil sé saor a mháthair óna sclábhaíocht, agus d'éirigh in am trátha ina Ard-Rí.
De réir an seanchais, fuair Niall bás tuairim is tús na 5ú haoise, cé go molann staraithe an lae inniu gur mhair sé leath haois níos deireanaí.. Ar aon chuma, is mí-aimseartha é gur Shacsanach í a mháthair. Molann O'Rahilly ámh go bhfuil an t-ainm "Caireann" fréamhaithe ó ainm na Laidine, Carina, agus go bhfuil sé inchreidte gur Rómhán-Briotanach í. Go deimhin, níor mhaígh Seathrún Céitinn gur Shacsanach í, ach ina áit sin gurb í "inghean ríogh Breatan".